Machaonas (mitologija)

Šis straipsnis apie graikų mitologijos personažą. Apie drugį skaitykite šį straipsnį – Machaonas.

Machaonas () graikų mitologijoje – Asklepijo ir Epionės sūnus, Podaleirijo (Polidarijo) brolis. Jis vadovavo vienai iš armijų, kurią sudarė 30 laivų iš vakarinės Tesalijos ir Aitolijos.Homeras, „Iliada“ II 729–732; IV 193; XI 512,, 833 Jis kartu su broliu buvo svarbūs gydytojai. Machaonas išgydė achajų karius Menelają, Filoktetą ir Telefą, o patį sužeidė Paris.Homeras, „Iliada“ XI 505, 598 Machaoną išgelbėjo Nestoras. Pagal Vergilijų, Machaonas taip pat buvo mediniame Trojo arklyje. O žuvo mūšyje nuo Pentesilėjos arba EuripiloPausanijas, „Graikijos aprašymas“ III 26, 9 dešimtais karo metais. Palaidotas Gerenijoje Mesenijoje, kur jį garbino žmonės.

Kategorija:Trojos karas
Kategorija:Graikų mitologijos mirtingieji